**Kroatischer Korespodent** (*Hrvatski dopisnik*) bile su novine na njemačkom namjenjene habsburškim oficirima i 
vojnicima, koje su izlazile u Zagrebu srijedom i subotom u 16 sati tokom 1789. / 1780.

Izdavač tih novina bio Johann Thomas Trattner, koji je nakon brojnih drugih gradova po 
Austriji, otvorio i u Zagrebu knjigovežnicu i štampariju koju su vodili 
Stefan Waiginger i Jakob Hörner.  To su najstarije zagrebačke njemačke novine sa očuvanim primjercima iz 1789. koji se čuvaju u Nacionalnoj i sveučilišnoj knjižnici u Zagrebu.

Historijske okolnosti u Zagrebu i Hrvatskoj krajem 18. vijeka
-------------------------------------------------------------

Trattner je već izdavao jedne slične novine u Zagrebu - Agramer deutsche Zeitung, koje nisu dobro išle, jer je tadašnji Zagreb imao samo 7 000 do 8 000 stanovnika, od kojih većina nije znala čitati. Ali kad se Generalna komanda za Vojnu krajinu preselila iz Varaždina u Zagreb 1786 i povećao broj oficira - odlučio je pokrenuti novi list - Kroatischer Korrespondent, namjenjen isključivo njima. U prilog tome išle su mu pripreme za Austrijsko-turski rat što ih je vodila Habsburška Monarhija u savezništvu sa ruskom caricom Katarinom II. protiv Osmanskog Carstva kad su se brojne jedinice stale razmještati po Hrvatskoj, kao prvoj liniji fronte.

Historija lista
---------------

Trattner je najavio da će prvi broj izaći 4. aprila 1789. ali je prvi broj izašao tek 3. juna 1789. uoči napada na turski garnizon u Beogradu. 
Polugodišnja pretplata iznosila je 2 forinte za Zagrepčane, a 3 za one izvan Zagreba, za poštanske troškove.

Tokom 1789. objavljen je 61 broj, većina brojeva ima 4 stranice, a poneki 6 ili 8, format je bio 16 x 20 cm. 

*Kroatischer Korespodent* imao je stalne dopisnike u Karlobagu, Senju, Rijeci, Trstu, Gospiću, Karlovcu, Varaždinu, Glini, 
Petrinji, Petrovaradinu, Zemunu i Beču, uglavnom u gradovima sa vojnim garnizonima. Novine su imale dva dijela; vijesti iz zemlje i vijesti iz inozemstva. Uglavnom se pisalo o ratnim zbivanjima i politici, ali su objavljivane i banalne vijesti o dobitnicima bečke lutrije, o krađama, kako je ukraden veliki srebrni sat i tri milanska talira iz kuće u Opatovini, ili kako je ukraden jedan vol kod Siska, ali i da poplave prijete Zagrebu. 

Posebna vijest je bila osvajanje Beograda 8. oktobra 1789. i predaja turskog garnizona objavljena u broju 40 od 17. oktobra 1789. 

Novine su izlazile sve dok se fronta nije pomaknula u Srbiju i većina vojske otišla iz Zagreba prema francuskoj granici sredinom 1790.  Nakon *Kroatischer Korespodenta* pojavila se **Luna**, iz koje se na kraju razvila najpopularnija zagrebačka novina na njemačkom Agramer Zeitung.

Izvori
------

1. 1 2 3 4 5 6 7 8 9 10 11 12 13  Danijela Živkovic. „*Publicistika na njemačkom jeziku u drugoj polovici 18. st*" (hrvatski). Filozofski fakultet Zagreb (Zavod za hrvatsku povjest. Pristupljeno 19. 05. 2012.
2. 1 2  „*Kroatischer Korrespondent*" (hrvatski). Nacionalna i sveučilišna knjižnica u Zagrebu. Pristupljeno 19. 05. 2012.

Literatura
----------

* Fruk, Marina: Deutschsprachige Presse in Kroatien. // Zagreber germanistische Beitraege : Jahrbuch fuer Literatur- und Sprachwissenschaft. Beiheft. 7 (2004.)

Vanjske veze
------------

* Kroatischer Korrespondent (na portalu -Nacionalna i sveučilišna knjižnica u Zagrebu)